遊戲角色

遊戲角色係一隻遊戲當中嘅角色，包括咗：
玩家角色：指由玩家控制嘅角色，喺單人遊戲入面通常會係故仔嘅主角。
非玩家角色：指唔係由玩家控制嘅角色，包括咗主角嘅助手、敵人、或者背景嘅群眾等等。
二打六：通常用一樣嘅模組整成、數量多、而且個體戰鬥力弱嘅敵人，不過呢啲敵人一大堆上嗰陣可以好好打。喺 RPG 當中，玩家可以靠係噉打低二打六敵人嚟得到經驗值、虛擬錢、同其他獎勵。
中嘢：關卡入面間中會出現嘅強力敵人，戰鬥力一般會同普通玩家相當或者稍高過，主要係攞嚟俾玩家壓力。玩家贏咗佢之後可能會得到獎勵或者增益。
大佬，或者大嘢：具有獨特外型、數量少、而且戰鬥力強嘅敵人，好多時會喺關卡最後先出現，等玩家喺通過個關卡之前有個大挑戰。打大佬通常難過打二打六，但打贏會有更大嘅獎勵。最終大佬就係指成隻遊戲最尾嗰個大佬。

TV Tropes 頁

攷